google/wiki40b huggingface dataset:
Rafajovce

Polohopis

Obec sa nachádza v nadmorskej výške 170 – 250 m, v južnej časti Nízkych Beskýd,  v lone úzkej kotliny, ktorou sa rinie riečka Ondalík, 3 km východne od rekreačnej oblasti Domaša.

Vodné toky

Obcou preteká riečka Ondalík.

Vodné plochy

Asi 3 km vzdušnou čiarou od obce sa nachádza jedna z najväčších umelých vodných nádrží na Slovensku – Domaša, ktorá je magnetom pre mnohých rekreantov, vyznávačov vodných športov a milovníkov nedotknutej prírody. Domaša je známa svojimi rekordnými rybárskymi úlovkami. Veď jej najväčšia hĺbka je 32,5 m a rozprestiera sa na ploche 15 km². Rekreantom poskytujú služby na južnom konci rekreačné strediská: Poľany-(Monika), stredisko Eva a stredisko Dobrá, na severe rekreačné stedisko Valkov a z východu je to stredisko Nová Kelča.

Dejiny

Počiatky osídlenia podľa archeologických nálezov siahajú až do obdobia neolitu 2000 – 1700 pred Kr., o čom svedčia aj mohyly – niekdajšie hroby – nájdené z tohto obdobia v Rafajovskom chotári. Rafajovce boli najmladšou dedinou v doline Ondalíka. Boli jedinou dedinou ktorú spolu založili Valasi a Rusíni podľa zákupného valašského práva. V doterajšej histórii sa obec volala: 1596 Rafayocz, 1773 Rafajowcze, 1786 Rafajocz, Rafajowce, 1808 Rafajóc, Rafajowce, 1863 – 1907 Rafajóc, 1907 – 1913 Máriakút, od 1920 dostal názov konečnú podobu Rafajovce.

Kultúra a zaujímavosti

Neďaleko od obce sa  nachádza prameň, okolo ktorého je postavená kaplnka. Prameň poskytuje občerstvenie pre pútnikov. O tomto prameni sa dlhé roky traduje, že poskytuje živú vodu. Podľa tradície tu slepý tulák zázračne získal späť svoj zrak. Neskôr na tomto mieste nechal postaviť kaplnku, ktorá hoci v zmenenej podobe stojí na rovnakom mieste dodnes.
Ján VII. Druget

Ján VII. Druget(h) (maď. VII. Drugeth János) (* 15. storočie – † 1526) bol členom humenskej vetvy Drugetovcov.
Mal rodičov Šimona I. a Žofiu Bebekovú. Jeho manželka Kristína Zápoľská mu porodila sedem detí: František II., Juraj I., Gabriel I., Imrich I., Anton I., Štefan IV. a Katarína.
Do dejín rodu sa zapísal tým, že v roku 1492 napadol spolu so svojim bratom Gašparom I. kartuziánsky kláštor v Lechnici. Mníchov tohto kláštora prepadli a ukradli im kláštorné cennosti. Nevieme ako skončilo celé šetrenie tohto prípadu. Istú satisfakciu však vykonali v roku 1505, keď obaja darovali pavlínom v Užhorode jazero s názvom Horgastót. Okrem toho darovali kláštoru aj veľké cennosti po predkoch. Zomrel v roku 1526.
O jeho manželke Kristíne sa nám zachovala správa, podľa ktorej pavlíni z Budína, kde mali svoj kláštor zasvetený svätému Vavrincovi, dali všetky svoje cennosti z opatrnosti pred nájazdom Turkov (predovšetkým vzácne bohoslužobné predmety), odložiť grófke Kristíne, v tom čase už vdove. Keď už nebezpečenstvo pominulo, nevieme z akého dôvodu, ale Drugetovci uložené predmety nevracali. Preto boli pozvaní pred kráľovskú kúriu. Keď sa vzniknutý problém nevyriešil, poslal leleský prepošt Gregor v roku 1550 list kráľovi Ferdinandovi so žiadosťou, aby celú vec vyriešil on. Vec sa napriek tomu nejako neriešila. K vyriešeniu sa dospelo až v roku 1569, keď sa Drugetovci dohodli s prepoštom Michalom, že spor zrušia, a že budú počas piatich rokov splácať po 2000 uhorských florénov.
Zámok Český Krumlov

Zámok Český Krumlov je významná architektonická pamiatka v okresnom meste Český Krumlov v Juhočeskom kraji.
Zámok je svojou veľkou rozlohou druhý najväčší hradný a zámocký komplex v Česku po Pražskom hrade. V roku 1989 bol vyhlásený za prísne chránenú kultúrnu pamiatku a v roku 1992 bol zapísaný na zoznam pamiatok svetového dedičstva UNESCO.
Jeho pôvod siaha do 14. storočia, ale posledné prestavby trvali až do 19. storočia. V 13. storočí na zámku mimo iné sídlil významný šľachtický rod Vítkovcov (tiež Pánov z Ruže).
Kristián Kováč

Klubový hokej

Bol draftovaný klubom Colorado Avalanche v štvrtom kole draftu v roku 1999ako 122. v poradí.
V sezóne 2006/07 pôsobil v klube HC Košice s číslom dresu 81. O rok neskôr prestúpil do tímu rumunskej najvyššej súťaže HC Csíkszereda, kde patril k osobnostiam ligy.

Reprezentácia

V slovenskej reprezentácii odohral 4 zápasy, neskóroval.
(štatistické údaje v článku sú z 23. februára 2007)
Vaux-en-Bugey

Polohopis

Vaux-en-Bugey má rozlohu 8,22 km². Najvyšší bod je položený 681 m n. m. a najnižší bod 252 m n. m.

Obyvateľstvo

Vaux-en-Bugey má 1148 obyvateľov (2009).
Graf vývoja obyvateľstva:
Zdroje: INSEE
Tritagonista

Tritagonista (v preklade zo starogr.: tretí súťažiaci/bojovník) je v pôvodnom význame tretí herec v gréckej dráme, ktorého na scénu uviedol zrejme Sofokles.
Prinajmenšom v anglickom prostredí sa tento výraz (angl. tritagonist) všeobecne používa v literatúre, filmovom umení alebo počítačových hrách na označenie tretej hlavnej kladnej postavy, t. j. dejovo najdôležitejšej po protagonistovi (hlavná kladná postava) a deuteragonistovi (druhá hlavná kladná postava). Napr. v románe Marka Twaina Dobrodružstvá Huckleberryho Finna je Huckleberry Finn protagonistom, otrok Jim deuteragonistom a Tom Sawyer tritagonistom.
Crépey

Poloha

Obec má rozlohu 20,9 km². Najvyšší bod je položený 434 m n. m. a najnižší bod 297 m n. m.

Obyvateľstvo

Počet obyvateľov obce je 344 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nesebar (okres)

Nesebar (bulh. Община Несебър) je bulharský okres pri pobreží Čierneho mora v Burgaskej oblasti. Na severe hraničí s okresmi Bjala a Dolni Čiflik, na západe s okresom Pomorie, na východe s Čiernym morom. V blízkosti sa nachádza medzinárodné letisko a dlhé pobrežie, čo má za následok rozvoj turizmu. Patrí medzi najpopulárnejšie turistické destinácie na Balkánskom polostrove a tiež medzi najpopulárnejšie v Európe. Nachádza sa tu 150 hotelov so 70-tisíc lôžkami, 35-tisíc lôžok v ubytovaní na priváte, viac ako 1000 kaviarní a reštaurácií. Centrom je mesto Nesebar, nachádzajúce sa 20 km od medzinárodného letiska Burgas.

Mestá a dediny

Okres pozostáva z 3 miest a 11 dedín:
Athis-de-l’Orne

Poloha

Obec má rozlohu 32,47 km². Najvyšší bod je položený 268 m n. m. a najnižší bod 102 m n. m.

Obyvateľstvo

Počet obyvateľov obce je 2 589 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chalkiopé (dcéra Aiéta)

Chalkiopé alebo Chalkiopa alebo zastarano Chalkiope (starogr. Χαλκιόπη – Chalkiopé, lat. Chalciope) je v gréckej mytológii dcéra kolchidského kráľa Aiéta, sestra Médeie a Apsyrta.
Keď zlatý baran doniesol na svojom chrbte do Kolchidy malého Frixa, ujal sa ho jej otec Aiétes a mal ho tak rád, že keď Frixos dospel, dal mu svoju najstaršiu dcéru Chalkiopu za manželku. Chalkiopé mala potom s Frixom štyroch synov, najstarší sa volal Argos, najmladší Frontios. Po smrti ich otca sa zmenil vzťah Aiéta k vnúčatám, dokonca ich vraj kruto týral. Keď dospeli, rozhodli sa odísť do Orchomenu, rodnej krajiny svojho otca. Na úteku ich však prepadla búrka a ich loď pri ostrove Arétias stroskotala. Bola to šťastná náhoda, že ich ráno po búrke našli Argonauti. Keď si Argonauti ich príbeh vypočuli, potešili sa, že pochádzajú z Kolchidy, cieľa ich cesty za zlatým rúnom a presvedčili ich, aby sa s nimi na lodi Argó vratili do Kolchidy, počítajúc s tým, že im tam pomôžu.
Po príchode do Kolchidy, Argos sprostredkoval Iasónovi stretnutie so svojou matkou Chalkiopé a Iasón ju potom poprosil, aby požiadala sestru čarodejnicu Médeiu o pomoc. Chalkiopé to urobila bez toho, aby tušila, že Médeia už vzplanula láskou k Iasónovi po zásahu bohyne Héry a čarovného šípu boha lásky Erota.
O ďalších osudoch Chalkiopy a jej synov sa už mýty nezmieňujú.
Židovský národný fond

Modrá krabica

Modré pokladničky na dary distribuoval ŽNF takmer od svojho začiatku. Umiestňovali sa do obchodov, úradov, predsiení synagóg aj súkromných domov. Vďaka veľkému rozšíreniu sa stali jedným z najznámejších symbolov sionizmu.
Nápad s pokladničkou pochádza od bankového úradníka Chajima Kleinmana z Nadvorne v Haliči (dnešná Ukrajina), ktorý vo svojej kancelárii umiestnil modrú krabičku s nápisom „Keren le'umit“ a navrhol, aby podobnú pokladničku distribuoval ŽNF. Prvé masovo vyrábané pokladničky sa prvý raz distribuovali v roku 1904. Kleinman navštívil mandátnu Palestínu v 30. rokoch a plánoval uskutočniť aliju, ale zahynul počas holokaustu. Sionistický vodca Menachem Usiškin napísal, že „Minca, ktorou dieťa prispeje alebo získa na odkúpenie pozemkov, nie je dôležitá sama osebe; nie je to ono dieťa, ktoré dáva Keren kajemet, ale skôr fond, ktorý dáva dieťaťu oporu a vznešené ideály po všetky dni jeho života.“
Pokladničky ŽNF mali rôzne tvary a veľkosti. Niektoré sa vyrábali skladacie v podobe plochej obálky (vošlo sa však do nich len malé množstvo mincí), niektoré americké pokladničky boli valcovité, nemecké sa zase vyrábali z plechu a boli vytvarované do podoby viazanej knihy. ŽNF mal aj tzv. Zlatú knihu, do ktorej sa zapisovali mená veľkých darcov.
V Izraeli vyšli známky znázorňujúce modrú pokladničku v rokoch 1983, 1991 a 1993.

Po vyhlásení nezávislosti

Po vyhlásení izraelskej nezávislosti v roku 1948 prebiehala diskusia ohľadom budúcnosti ŽNF. Izraelská vláda ho chcela pôvodne rozpustiť, ale keď Valné zhromaždenie OSN schválilo rezolúciu číslo 194 vyzývajúcu, aby sa arabským utečencom umožnil návrat späť do svojich domovov, javil sa ŽNF ako mechanizmus, pomocou ktorého by mohla byť pôda, predtým vlastnená a opustená Arabmi, legálne odkúpená Židmi. Opustenú pôdu niekdajších arabských vlastníkov preto začal predávať ŽNF. K 27. januáru 1949 sa predalo 1 000 km² tejto pôdy (z celkových 3 500 km²) ŽNF za cenu 11 miliónov izraelských libier. Ďalších 1 000 km² predal ŽNF v októbri 1950. V nasledujúcich desaťročiach sa o otázke legitímnosti týchto transakcií opakovane diskutovalo; izraelská legislatíva však všeobecne potvrdzuje nárok ŽNF na túto pôdu. V roku 1953 sa ŽNF rozpustil a reorganizoval na izraelskú spoločnosť. V roku 1960 bola správa pozemkov, ktoré vlastnil ŽNF, okrem zalesnených oblastí, prevedená na novo vzniknutú Izraelskú pozemkovú správu (ILA, z anglického Israel Land Authority), vládnu agentúru, zodpovednú za správu 93 % území Izraela.ŽNF získal právo nominovať 10 z 22 riaditeľov ILA, čím v rámci tejto vládnej agentúry získal významný vplyv. Od 70. rokov začal ŽNF sprístupňovať ním vysádzané lesy verejnosti.
V roku 1996 bol americký ŽNF obvinený zo zlého hospodárenia s fondmi. Podľa týchto obvinení sa len 21 % zo všetkých darov vybraných v Spojených štátoch dostalo do Izraela a peniaze mali namiesto toho byť odkláňané do latinskoamerických kancelárií ŽNF. V dôsledku tohto škandálu bolo vedenie severoamerického ŽNF nútené rezignovať.
Bouconville

Poloha

Obec má rozlohu 15,21 km². Najvyšší bod je položený 182 m n. m. a najnižší bod 106 m n. m.

Obyvateľstvo

Počet obyvateľov obce je 51 obyvateľov (2009).
Graf vývoja obyvateľstva:
Zdroje: INSEE
Vysoká škola

Vysoká škola je vzdelávacia a vedecká inštitúcia na výchovu najvyššie kvalifikovaných odborníkov. Slovenský zákon o vysokých školách ju definuje ako „vrcholnú vzdelávaciu, vedeckú a umeleckú ustanovizeň“. Môže sa deliť na fakulty.
„Poslaním vysokých škôl, ktoré sú súčasťou európskeho priestoru vysokoškolského vzdelávania a spoločného európskeho výskumného priestoru, je rozvíjať harmonickú osobnosť, vedomosti, múdrosť, dobro a tvorivosť v človeku a prispievať k rozvoju vzdelanosti, vedy, kultúry a zdravia pre blaho celej spoločnosti. Napĺňanie tohto poslania je predmetom hlavnej činnosti vysokých škôl“.

Súčasná slovenská právna úprava vysokých škôl

Majú výhradné právo udeľovať akademické tituly a vedecko-pedagogické tituly. Patria medzi právnické osoby vykonávajúce výskum a vývoj.
Dalibor Miloš Krno

Životopis

V roku 1919-1920 študoval na Právnickej fak. KU, 1920-1922 architektúru na ČVUT v Prahe. Vysokoškolský pedagóg a prodekan Právnickej fakulty UK v Bratislave. Zaoberal sa otázkami medzinárodných vzťahov a práva, dejinami svetového novinárstva. Účastník protifašistického odboja, počas SNP pracovník Povereníctva hospodárstva a zásobovania potravinami na povstaleckom území (1944). Spoluzakladateľ a člen redakčného kruhu Nového slova v Banskej Bystrici (september 1944). Autor vysokoškolských kníh, skrípt, štúdií a publicistiky.
Riga

Ekonomika a organizácie

V Rige má sídlo množstvo akademických inštitúcií, vrátane Lotyšskej univerzity (Latvijas Universitāte), Technickej univerzity (Rīgas Tehniskā Universitāte) a univerzity Stradin (Rīgas Stradiņa Universitāte). V Rige sídli aj lotyšský parlament (Saeima), rovnako ako lotyšská prezidentka Vaira Vīķe-Freiberga, ktorá sídli na hrade.
V posledných rokoch sa výrazne zvýšil obchodný i turistický cestovný ruch vzhľadom na zlepšenú komerčnú a turistickú infraštruktúru. Riga ako prístavné mesto je hlavným cestovným uzlom miestnej cestnej a železničnej dopravy. Väčšina turistov cestuje do Rigy letecky cez medzinárodné letisko v Rige, čo je najväčšie letisko v pobaltí, ktoré bolo modernizované v roku 2001. Počas rokov 1993 a 2001 sa letecká doprava zdvojnásobila.
Takmer všetky dôležité finančné inštitúcie sa nachádzajú v Rige, vrátane lotyšskej centrálnej banky. Zahraničný obchod v Rige sa v poslednom období rozvíja, hlavne po vstupe Lotyšska do Európskej únie 1. mája 2004. V Rige sa realizuje približne polovica celého priemyselného výstupu Lotyšska, hlavne vo finančnom sektore, sektore služieb, potravinárstva a pohostinstva, farmakológie, spracovania dreva, tlače, textilu a nábytku, ako aj v sektore výroby komunikačných zariadení. Prístav v Rige je dôležitým prekladiskom tovaru.
Verš (rad básne)

Verš (z lat. versus - obrat, riadok) je rytmicky organizovaný celok básne, ktorý je väčšinou graficky vyznačovaný tým, že tvorí samostatný riadok. Nemusí sa nutne zhodovať so syntaktickou jednotkou, takže vzniká syntaktický presah (enjambement).
Náuka o verši (verzológia) sa zaoberá problematikou verša, rytmu, metra, ďalej prozodickými systémami, rýmom, asonanciou a ustálenými druhmi verša.
Quai François-Mauriac

Poloha

Nábrežie vedie po ľavom brehu rieky Seiny. Začína pri moste Tolbiac, kde oproti prúdu nadväzuje Quai Panhard-et-Levassor a končí na križovatke s ulicou Rue Raymond-Aron, odkiaľ Quai de la Gare. Súčasťou nábrežia je prístav Port de la Gare.

Dejiny

Samostatné nábrežie vzniklo až 18. augusta 1994, kedy bol tento úsek oddelený od Quai de la Gare a premenovaný na počesť francúzskeho spisovateľa a novinára Françoisa Mauriaca (1885 – 1970), držiteľa Nobelovej ceny za rok 1952.

Nová výstavba

Nábrežie je súčasťou komplexnej prestavby miestnej štvrte s názvom Paris Rive Gauche. V jej rámci vznikajú na mieste bývalých tovární a skladov moderné stavby ako je nové sídlo Bibliothèque nationale de France, alebo most pre chodcov Passerelle Simone-de-Beauvoir.
Medzistavcová symfýza

Medzistavcová symfýza (lat. symphysis intervertebralis) je spojenie tiel stavcov typu synchondrózy. Toto spojenie je vytvorené medzi stavcami pohyblivej časti chrbtice. Jeho základom je medzistavcová platnička (intervertebrálny disk, lat. discus intervertebralis).
Zoologická záhrada Košice

Zapojenie do ochrany  druhov

ZOO je zapojená do medzinárodnej záchrany biodiverzity v rôznych programoch. V spolupráci s WWF a Krkonošským národným parkom sa podieľala v 80. a 90. rokoch 20. storočia na repatriácii rysa karpatského (Lynx lynx carpathicus) do voľnej prírody vo Francúzsku a Česku.
V rokoch 1991 a 2011 poskytla na repatriáciu do voľnej prírody v Mongolsku tri kobyly tu odchovaných koní Przewalského (Equus przewalskii), ktoré sa začlenili do novovytvorených stád divých koní v NP Kchomi -Tal a Takhin -Tal.
V posledných rokoch poskytuje odchované mláďatá kuvika obyčajného (Athene noctua) na repatriačný projekt v Česku.
V rámci európských chovných programov a plemenných kníh pre ohrozené druhy je zapojená do chovu 16 druhov zaradených do európskych chovných programov (EEP - European Endangered species Programme) a 17 druhov zaradených do európskych plemenných knih (ESB - European Studbooks). 
Od roku 2018 ako historicky prvá slovenská zoo vôbec koordinuje  celoeurópsky chovný program EEP a to populáciu vyhynutím ohrozených tučniakov jednopásych (Spheniscus Humboldtii) aktuálne chovaných v 97 zoologických záhradách Európy v počte približne 2400 jedincov.

Členstvo v odborných organizáciach

Zoologická záhrada Košice je riadnym a aktívnym členom vo významných medzinárodných organizáciách: WAZA (Svetová asociácia zoologických záhrad a akvárií), EAZA (Európska asociácia zoologických záhrad a akvárií), UCSZOO (Únia českých a slovenských zoologických záhrad), EARAZA (Eurázijská asociácia zoo a akvárií), IZE (Medzinárodná asociácia zoo vzdelávacích pracovníkov zoo) a Species360 (Medzinárodný informačný systém druhov zvierat chovaných v zoo sveta) a ďalších medzinárodných ochranárskych organizácií.
Sampans

Poloha

Obec má rozlohu 7,58 km². Najvyšší bod je položený 342 m n. m. a najnižší bod 193 m n. m.

Obyvateľstvo

Počet obyvateľov obce je 883 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Fat of the Land

Zloženie

Vzorky sú použité na väčšine skladieb z albumu. Matt Cameron zo skupiny Soundgarden a neskôr Pearl Jam je nepravdivo pripísaný ako "Mark" v poznámkach na obale. "Fuel My Fire" je cover skladby "Hungry for Stink" skupiny L7.

Prijatie

Album debutoval na #1 v rebríčku Billboard 200. Album bol od tej doby už dvakrát ocenený platinou a v Spojených štátoch sa predalo viac ako 2 milióny kópií. Album vstúpil do Guinessovej knihy rekordov ako najrýchlejšie sa predávajúci UK album v roku 1999 a bol takisto nominovaný na Grammy Award. Album bol nominovaný na 1997 Mercury Music Prize. V roku 1998 čitatelia časopisu Q hlasovali album The Fat of the Land za deviaty najlepší album všetkých čias. V roku 2000 ho magazín Q umiestnil na číslo 47 v jeho zozname 100 najlepších britských albumov všetkých čias. Taktiež časopis Q zaradil tento album do Best 50 Albums of Q's Lifetime na #43. Rolling Stone magazín ho zahrnul do Rolling Stone's "Essential Recordings of the 90's". Magazín Spin ho zaradil na 20. miesto na jeho zozname "Top 20 Albums Of The Year". Magazín Melody Maker ho zaradil na 13. miesto na jeho zozname "Albums Of The Year" z roku 1997. Magazín Village Voice ho zaradil na 29. miesto na jeho zoznam 1997 Pazz & Jop Critics' Poll. Magazín NME ho zaradil na 17. miesto 1997 Critics' Poll. Album je zaradený aj v knihe 1001 Albums You Must Hear Before You Die. V roku 2004 spoluzakladateľ skupiny KISS Gene Simmons zahŕňa "Firestarter" do svojho sólového albumu Asshole. Album vyvolal aj isté polemiky. Národná organizácia žien National Organization for Women, ktorá protestuje proti manželstvu "Smack My Bitch Up", aj keď kapela tvrdila že jej pravdivé vysvetlenie je "robiť niečo intenzívne".

Ukážky

Hlavná vokálna vzorka "Smack My Bitch Up" je prevzatá zo skladby "Give The Drummer Some" americkej hip-hopovej skupiny Ultramagnetic MCs. "Breathe" prevzala vzorky zvukových efektov z americkej hip-hopovej skupiny Wu-Tang Clan a ich hudobného videa pre singel "Da Mystery of Chessboxin'". "Serial Thrilla" má vzorky riffov zo skladby "Selling Jesus" anglickej rockovej skupiny Skunk Anansie. Hlavný riff v skladbe "Mindfields" je vzor skladby skladateľa Johna Barryho z roku 1974 "Hip to Trip" použitého vo filme The Man with the Golden Gun. "Climbatize" vzorky zvukových riffov zo skladby "The Horn Track" od elektronického hudobníka Tima Taylora s umeleckým menom Egyptian Empire. "Firestarter" má vzorky gitarových riffov zo skladby "SOS" od americkej rockovej skupiny The Breeders, a "Hey!" vokály zo skladby "Close (To the Edit)" od anglickej tanečnej skupiny Art of Noise.
Heart of Midlothian FC

Umiestnenia od sezóny 2000/2001

00-01 : 3.miesto 
01-02 : 6.miesto
02/03 : 3.miesto
03/04 : 3.miesto
04/05 : 5.miesto
05/06 : 2.miesto
06/07 : 4.miesto
07/08 : 8.miesto
08/09 : 3.miesto.
Montagne (Gironde)

Poloha

Obec má rozlohu 26,66 km². Najvyšší bod je položený 97 m n. m. a najnižší bod 18 m n. m.

Obyvateľstvo

Počet obyvateľov obce je 1 636 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Danny Lohner

Nine Inch Nails

Lohner prišiel do Nine Inch Nails v roku 1994 aby hral na koncertoch na basu a klávesy. Podieľal sa na nahrávaní albumov
The Downward Spiral (1994) a The Fragile
(1999) a taktiež sa podpísal pod viaceré remixy NIN v tomto období. S kapelou hral na koncertných turné Self-Destruct tour (1994 – 1996) a Fragility tour (1999 – 2000) z ktorého je koncertný album And All That Could Have Been (2002).V tomto období bol aj pri nahrávaní prelomového albumu skupiny Marilyn Manson Antichrist Superstar (gitara v "The Reflecting God" a "Angel With the Scabbed Wings").V roku 1995 založili členovia kapely Danny Lohner, Charlie Clouser a Trent Reznor vedľajší projekt The Tapeworm. Postupne sa pridávali ďalší hudobníci (napr.Maynard James Keenan, Atticus Ross, Josh Freese, Alan Moulder), ale kapela nikdy nevydala oficiálny materiál do svojho zániku v roku 2005. Na albume eMOTIVe kapely A Perfect circle sa nachádza skladba "Passive",na ktorej majú podiel členovia kapely a bola zložená pre The Tapeworm.

A Perfect Circle

Danny Lohner spolupracoval s kapelov A Perfect Circle na jej albumoch Thirteenth Step a eMOTIVe. Po vydaní albumu eMOTIVe vyšiel DVD/CD set album aMOTION, ktorý obsahoval aj jeho remixy skladieb „Judith“, „3 Libras“, „Outsider“, „Weak and Powerless“. Ich debutový album Mer de Noms obsahuje taktiež skladbu „Renholdër“, ktorá je o ňom. Neskôr si ho spevák Maynard James Keenan prizval ku nahrávaniu albumu "V" Is for Vagina jeho sólového projektu Puscifer.

Black Light Burns

V rokoch 2005 založil spolu s  Wesom Borlandom (Limp Bizkit) projekt Black Light Burns. Projekt bol nástupcom kapely Damning Well, ktorej ďalší členovia Josh Eustis (Telefon Tel Aviv) a Josh Freese boli prizvaný aj do tohto projektu. V roku 2007 vyšiel kapele album Cruel Melody, ktorý obsahoval aj nevydané skladby skupiny Damning Well.

Metallica

Potom, čo dlhoročný basgitarista Jason Newsted opustil kapelu Metallica bol jeden z hudobníkov, ktorý ho mali nahradiť.  Taktiež aj účinkuje v dokumente o kapele (Some Kind of Monster) z tohto obdobia.

Soundtracky

V roku 2003 Danny Lohner produkoval soundtrack k filmu Underworld a na soundtracky k ďalších pokračovaní tohto filmu   prispel viacerými remixami skladieb. Jeho skladby sa nachádzajú aj na soundtrackoch k filmom ako End of days, Dead Silence, Untraceable, The Stepfather, Saw II a The Mechanic

Ostatné projekty

Danny Lohner produkoval albumy kapelám ASHES dIVIDE, Fear and the Nervous System (sólový projekt gitaristu skupiny Korn James "Munky" Shaffersa), Hollywood Undead, Angels & Airwaves, Holy Grail. Taktiež hral, poprípade spolupracoval pri nahrávaní, s interpretmi ako Killing Joke, Methods of Mayhem, 30 Seconds to Mars, Rob Zombie a Eminem.
Mazères (Gironde)

Poloha

Obec má rozlohu 13,14 km². Najvyšší bod je položený 124 m n. m. a najnižší bod 19 m n. m.

Obyvateľstvo

Počet obyvateľov obce je 692 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Siran (Hérault)

Poloha

Obec má rozlohu 21,25 km². Najvyšší bod je položený 491 m n. m. a najnižší bod 77 m n. m.

Obyvateľstvo

Počet obyvateľov obce je 671 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Demokracia

Dejiny

Demokracia má svoj pôvod v starovekom Grécku. Sami predstavitelia vtedajšej politickej moci a filozofi na ňu často pozerali s nedôverou. V modernom zmysle sa ako politická teória začala rozvíjať od čias renesancie, resp. ešte neskôr. Do 18. storočia bývala v písomných záznamoch spomínaná len zriedkavo. Dovtedy dominovala predstava demokracie ako vlády chudoby a davu.
Tento vývoj sa dá označil ako klasické chápanie demokracie (teda antické Grécko) a moderné chápanie (od 17. storočia).